Aprobat

la ședința Bioului Executiv nr. 14

din 20.01.2022

***Regulamentul***

*cu privire la organizarea concursului raional între organizațiile sindicale primare „Cel mai eficient Afișier Sindical”*

**Dispoziții generale**

Prezentul Regulament stabilește modul și condițiile de organizare a concursului. Participarea la concurs este obligatorie pentru toți liderii sindicali din instituțiile de învățământ din raionul Hîncești, deoarece Afișierul Sindical este indispensabil în fiecare organizație primară.

**Obiectivele concursului**

1. Sporirea nivelului de informare a membrilor de sindicat;
2. Schimbul de experiență printre liderii sindicali;
3. Stimularea activității creatoare a liderului sindical;
4. Motivarea liderului sindical pentru formare și autoformare;

**Participarea la concurs**

Toți liderii sindicali trimit prin poșta electronică cu adresa [anacimpoiesu@mail.ru](mailto:anacimpoiesu@mail.ru) câte 4 fotografii a Afișierului Sindical din instituție, care vor cuprinde, lizibil, toată suprafața afișierului până la data de 20 februarie 2022. Totalurile vor fi făcute la Ziua Liderului Sindical.

Afișierul Sindical poate să conțină:

1. Date despre organizația sindicală primară (obligator);
2. Date despre organele de conducere ale organizației (obligator);
3. Planul anual de activitate al organzației sindicale primare (obligator);
4. Contractul Colectiv de Muncă (copie) (obligator);
5. Revendicările înaintate de FSEȘ în cadrul negocierilor colective;
6. Informații despre activitatea organizației sindicale primare, raionale, FSEȘ;
7. Informații selectate din Vocea Poporului, Făclia despre activitatea sindicală;
8. Informații utile, referitoare la legislația muncii, diseminate prin site-ul DÎ la pagina SINDICATE.
9. Evenimente organizate de către organizația sindicală primară, etc…

Membrii comisiei de concurs vor selecta pentru menționare cele mai eficiente afișiere.

**Comisia de concurs**

1. Cimpoieșu Ana, președintele CR Hîncești al FSEȘ;
2. Buiuc Vera, vicepreședintele CR Hîncești al FSEȘ;
3. Sajin Viorica, membru al Biroului Executiv al CR al FSEȘ.

**Mențuini**

Vor fi premiate câte 4 Afieșiere Sindicale:

Pentru locul I – 1000 lei;

Pentru locul II – 800 lei;

Pentru locul III – 600 lei;

Mențiune – 400 lei.